Vasilijus Popovas

Vasilijus Popovas (g. 1956 m. kovo 7 d. Mironiškyje, Zarasų raj.) – Lietuvos ir Kauno politinis veikėjas ir inžinierius. Politiko Petro Papovo brolis.

 Biografija 

Užaugo daugiavaikėje 9 vaikų valstiečių sentikių šeimoje. 1963–1971 m. mokėsi Stelmužės aštuonmetėje mokykloje, 1971–1974 m. Zarasų internatinėje mokykloje, 1979 m. baigė Kauno politechnikos institutą, radijo inžinierius.https://www.vrk.lt/statiniai/puslapiai/n/rinkimai/20001008/kandvl.htm-151980.htm

1979 m. LLKJS Kauno miesto komiteto instruktorius, 1980–1984 m. Kauno Požėlos rajono komjaunimo komiteto antrasis sekretorius, 1984–1986 m. LKP Kauno Požėlos rajono komiteto instruktorius, nuo 1986 m. propagandos ir agitacijos skyriaus vedėjas, nuo 1988 m. sekretorius, 1989 m. pirmasis sekretorius. 1989 m. LKP Kauno miesto komiteto sekretorius. 1991–1994 m. UAB „Ada“ ekonomistas, 1994 m. IAB „Elektronikos investicija“ direktorius, 1995–2000 m. AB „Lietuvos taupomasis bankas“ Kauno Centro skyriaus inžinierius.

Nuo 1990 m. Lietuvos demokratinės darbo partijos narys, Kauno miesto tarybos pirmininko pavaduotojas, 1993–2001 m. tarybos pirmininkas, LDDP tarybos narys. 2000–2004 m. Seimo narys. Nuo 2001 m. Lietuvos socialdemokratų partijos Kauno skyriaus narys, LSDP tarybos narys.

1995–2000 m. (LDDP sąraše), 2002–2003 m. ir nuo 2005 m. (LSDP) Kauno miesto savivaldybės tarybos narys, nuo 2005 m. LSDP frakcijos seniūnas.

2013–2016 m. Kauno vicemeras.Kauno vicemeras užleidžia kėdę. Kauno diena. Nuoroda tikrinta 2023-12-13.

Žmona Valentina, sūnus Vitalijus, dukra Rima.

 Kontroversijos 
2013 m. gruodžio 17 d. į darbo vietą atvyko neblaivus, nustatytas 3 promilių girtumas.Girtas į darbą atėjęs Kauno vicemeras Vasilijus Popovas išsiblaivęs atsiprašo, bet posto nepalieka. 15min.lt. Nuoroda tikrinta 2023-12-13. 2020 m. liepos 9 d. sulaikytas girtas prie vairo, nustatytas sunkus girtumas.Praeityje įtakingo Kauno politiko kelionė vos nesibaigė tragedija: vairavo toks girtas, kad nepastovėjo ant kojų. Delfi.lt. Nuoroda tikrinta 2023-12-13.

 Išnašos 

 Nuorodos 
 2004 m. LR Seimo kandidato anketa

Kategorija:Seimo nariai
Kategorija:Kauno politikai